**16.11.2021**

**Notă informativă**

**la proiectul de hotărîre de Guvern cu privire la aprobarea proiectului de lege**

**pentru modificarea art. 4 din Legea privind preţul normativ şi modul de vînzare-cumpărare a pămîntului nr. 1308/1997, (**număr unic 436/MAIA/2021)

|  |
| --- |
| 1. **Autorul proiectului** |
| Prezentul proiect de hotărîre este elaborat de către Ministerul Agriculturii și Industriei Alimentare |
| 2. **Condiţiile ce au impus elaborarea proiectului de act normativ şi finalităţile urmărite**  |
| Ca rezultat al demarării în Republica Moldova a reformei agrare din anii 90, persoanele ce au activat în gospodăriile agricole în conformitate cu prevederile art. 12, din Codul funciar nr. 828/1991, au fost împroprietăriţi cu teren agricol. Prin urmare a apărut necesitatea elaborării unor noi proiecte de organizare a teritoriului pentru fiecare localitate în parte. Pe lîngă proiectarea parcelelor de teren care au fost atribuite în proprietate au fost proiectate şi un număr impunător de drumuri, fîșii forestiere de protecție şi alte bunuri ce servesc activităţile agricole, implicate în procese tehnologice în agricultură, care pe ansamblu pe localitate pot ocupa zeci de hectare.Totodată, pe parcursul anilor post privatizării masive a dispărut necesitatea existenţei la o mare parte din aceste drumuri de deservire, tehnologice, ca rezultat al amortizării şi defrişării plantaţiilor multianuale existente, consolidării terenurilor. Astfel, terenurile ocupate de bunurile menţionate mai sus sunt integrate în suprafaţa consolidată de teren deţinută de un singur proprietar. Acestea în unele cazuri constituie un impediment considerabil în proiectarea şi înfiinţarea noilor exploataţii agricole. Drumurile date şi alte terenuri ce servesc activităţile agricole, pe care nu pot fi organizate (amplasate) exploataţii agricole de sine stătătoare, implicate în procese tehnologice sunt numai proiectate şi nu transpuse în natură, terenurile respective în mare parte sunt cultivate și nu sunt folosite conform destinației. În acelaşi timp terenurile respective reprezintă proprietate publică a administraţiilor publice locale. Prin urmare, aceștia încearcă să perceapă plăţi de la deținătorii ce le lucrează contrar destinaţiei acestora, ceea ce nu este reglementat în legislaţia în vigoare. Acest fapt provoacă un şir de conflicte la nivel local. Prin urmare, în scopul facilitării procesului de consolidare a terenurilor agricole, prin Legea 4/2020 **pentru modificarea articolului 4 dinLegea nr. 1308/1997 privind prețul normativ și modul de vânzare-cumpărare a pământului, s-a instituit dreptul** administrațiilor publice locale, ca terenurile din cadrul unui câmp sau al unei porțiuni din acest câmp, ocupate de drumurile existente care servesc activitățile agricole, specificate la art. 36 alineatul (2) lit. b) din Codul Funciar, și/sau de drumurile proiectate, dar netranspuse în natură, *precum și de fâșiile forestiere proiectate, dar neplantate*, să fie vîndute la prețul normativ al pământului, conform tarifului specificat la poziția I din anexă. Astfel, vânzarea-cumpărarea se efectuează la cererea proprietarului terenurilor supuse consolidării, în condițiile în care proprietar al acestor terenuri este una și aceeași persoană, iar procesele tehnologice de prelucrare (întreținere) a terenurilor adiacente nu vor fi afectate, iar căile de acces către alte terenuri și obiecte existente nu vor fi îngrădite.” Adoptarea Legii 4/2020 pentru modificarea articolului 4 din Legea nr. 1308/1997 privind prețul normativ și modul de vânzare-cumpărare a pământului, a fost argumentată de autori din perspectiva proprietarilor terenurilor agricole interesaţi în consolidarea terenurilor, însă în cazul *„fîşiilor forestiere proiectate dar neplantate”* considerăm imperios necesar realizarea proiectelor respective în vederea prevenirii degradării şi eroziunii solurilor, întrucât fîşiile forestiere protejează terenurile agricole adiacente şi sporesc productivitatea acestora.De asemenea, menționăm că fîșiile forestiere de protecție generează următoarele beneficii:- Micșorează viteza vînturilor cu 31-35 % în partea adăpostita și cu 10% în cea expusă;- Sporește umiditatea aerului și a solului - datorita reducerii vitezei vântului, evaporarea apei din sol se micșorează, favorizează curenții verticali la înălțimi mari, sporind astfel probabilitatea de ploaie;- Atenuarea extremelor termice în timpul verii și al iernilor geroase;- Reținerea și distribuirea uniformă pe suprafața terenurilor agricole a zăpezii în comparație cu un cîmp deschis, într-o livada protejată de fîșii forestiere se acumulează de circa 3-4 ori mai multă zăpadă, și, prin urmare, asigurarea cu apă este cu circa 50 mm mai mare;- Stoparea eroziunii, conservarea și sporirea fertilității solurilor. Astfel, fîșiile forestiere scad viteza scurgerilor de suprafață, previn apariția/opresc dezvoltarea făgașelor și rîpilor etc.Totodată, în viziunea Ministerului considerăm că acordarea dreptului administrațiilor publice locale de a înstrăina necondiționat terenurile ocupate de fâșiile forestiere proiectate, dar neplantate au creat premize de dezvoltare a proceselor erozionale a solurilor terenurilor agricole.În contextul celor expuse, considerăm că, în cazul vînzării terenului ocupat de fâșiile forestiere proiectate, dar neplantate, implicate într-un singur proces tehnologic, consiliul local să poată condiţiona (condiții rezolutorii) vînzarea acestora de efectuarea comasării sectoarelor respective cu sectoarele de teren, deţinute în proprietate de cumpărător, de efectuarea proiectării și plantării fîșiilor forestiere antierozionale și amenajării hidrologice a terenurilor comasate.” Condiţionarea vînzării acestora de efectuarea comasării sectoarelor respective cu sectoarele de teren, deţinute în proprietate de cumpărător, de efectuarea proiectării și plantării fîșiilor forestiere antierozionale și amenajării hidrologice a terenurilor comasate, ar avea un imbold la consolidarea terenurilor agricole și stopării proceselor erozionale a stratului fertil de sol al terenurilor agricole.  |
| **3.Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**  |
|  Proiectul hotărîrii Guvernului cu privire la aprobarea proiectului de lege pentru modificarea Legii privind preţul normativ şi modul de vînzare-cumpărare a pămîntului nr. 1308/1997, instituie cadrul juridic al Republicii Moldova în domeniu reglementat și nu contravine principiilor de funcționare a pieții interne a Uniunii Europene și nu are ca scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi**  |
|  Se propune modificarea art. 4 din Legea privind preţul normativ şi modul de vînzare-cumpărare a pămîntului nr. 1308/1997, după cum urmează:  La art. 4, alin. 92 textul „ precum și de fâșiile forestiere proiectate, dar neplantate,” se exclude, iar iar textul ”în care procesele tehnologice de prelucrare (întreținere) a terenurilor adiacente nu vor fi afectate, iar căile de acces” se substituie cu textul „iar procesele tehnologice de prelucrare (întreținere) a terenurilor adiacente nu vor fi afectate, inclusiv căile de acces”și se introduce alin. 93 cu următorul cuprins: „(93) În scopul facilitării procesului de consolidare a terenurilor agricole, terenurile din cadrul unui câmp sau al unei porțiuni din acest câmp, ocupate de fâșiile forestiere proiectate, dar neplantate, se vînd la prețul normativ al pământului, conform tarifului specificat la poziția I din anexă. Vânzarea-cumpărarea se efectuează la cererea proprietarului terenurilor supuse consolidării, în condițiile în care proprietar al acestor terenuri este una și aceeași persoană, iar procesele tehnologice de prelucrare (întreținere) a terenurilor adiacente nu vor fi afectate.”. De asemenea, se propune introducerea unui aliniat nou cu următorul cuprins: „(94) În cazul vînzării terenului în conformitate cu prevederile aliniatului 93, consiliul local înstrăinează terenul sub următoarele condiții rezolutorii: efectuarea comasării sectoarelor respective cu sectoarele de teren, deţinute în proprietate de cumpărător; efectuarea proiectării și plantării fîșiilor forestiere antierozionale; efectuarea amenajării hidrologice a terenurilor comasate.”. Dacă cumpărătorul nu respectă condiţiile stabilite în contract, consiliul local poate rezolvi contractul de vînzare-cumpărare a terenului.Aprobarea modificărilor propuse la art. 4 din Legea privind preţul normativ şi modul de vînzare-cumpărare a pămîntului nr. 1308/1997, are drept scop crearea premizelor pentru consolidarea terenurilor agricole și stopării proceselor erozionale a stratului fertil de sol al terenurilor agricole, prin condiţionarea vînzării acestora prin efectuarea comasării sectoarelor respective cu sectoarele de teren, deţinute în proprietate de cumpărător, efectuarea proiectării și plantării fîșiilor forestiere antierozionale și amenajării hidrologice a terenurilor comasate. |
| **5. Fundamentarea economico-financiară**  |
| Implementarea prevederilor prezentul proiect al hotărîrii Guvernului nu necesită cheltuieli suplimentare de la bugetul public.  |
| **6. Modul de încorporare a actului în cadrul normativ în vigoare**Ca rezultat al aprobării proiectului nu va fi necesară modificarea sau abrogarea a careva acte normative. |
| **7. Avizarea şi consultarea publică a proiectului**  |
| În scopul respectării prevederilor Legii nr. 239/2008 privind transparenţa în procesul decizional, proiectul de hotărîre de Guvern cu privire la aprobarea proiectului de lege pentru modificarea Legii privind preţul normativ şi modul de vînzare-cumpărare a pămîntului nr. 1308/1997, a fost plasat pe pagina web oficială a Ministerului Agriculturii și Industriei Alimentare www.maia.gov.md. compartimentul Transparenţa decizională, directoriul Proiecte de documente. Totodată proiectul a fost expediat spre avizare Ministerul Finanţelor; Ministerul Economiei; Ministerul Mediului; Agenţia Relaţii Funciare şi Cadastru; Agenția Proprietății Publice; Agenția Servicii Publice; UTA Găgăuzia; Asociaţia Congresul Autorităţilor Locale din Moldova. |
| **8. Constatările expertizei anticorupție** |
| Proiectul a fost supus expertizei anticorupție de către Centrul National Anticorupție în conformitate cu art. 35 al Legii nr. 100/2017 cu privire la actele normative. |
| **9. Constatările expertizei de compatibilitate** |
| Proiectul nu cade sub incidența art. 36 din Legea nr. 100/2017 cu privire la actele normative. |
| **10. Constatările expertizei juridice** |
| Proiectul a fost supus expertizei juridice de către Ministerul Justiției în conformitate cu art. 37 al Legii nr. 100/2017 cu privire la actele normative. |
| **11. Constatările altor expertize**  |
|  |

**Secretar de stat Vasile ȘARBAN**